Αλεξάντερ φαν Μπρέντελ

Ο Αλεξάντερ φαν Μπρέντελ (φλαμανδικά: Alexander van Bredael, 1 Απριλίου 1663 - 14 Ιουλίου 1720) ήταν Φλαμανδός ζωγράφος γνωστός για τα ιταλικής τεχνοτροπίας τοπία και ρωπογραφίες με σκηνές από πανηγύρεις, αγορές βοοειδών και χωριών.Alexander van Bredael (I) στο Ολλανδικό Ίδρυμα Ιστορίας της Τέχνης  Ήταν εξέχον μέλος της οικογένειας καλλιτεχνών φαν Μπρέντελ της Αμβέρσας.

Βιογραφία
Ο Αλεξάντερ φαν Μπρέντελ γεννήθηκε στην Αμβέρσα σε οικογένεια καλλιτεχνών. Ήταν γιος του Πέιτερ φαν Μπρέντελ γνωστού ζωγράφου που ειδικευόταν σε σκηνές στην αγορά και πανηγύρεις σε χωριά, τοποθετημένες σε ιταλικού ύφους τοπία.Walther Bernt, The Netherlandish painters of the seventeenth century, Volume 1, Phaidon, 1970, p. 19 Η μητέρα του ήταν η Αν Φέλντενερ, θυγατέρα του γλύπτη Γεννάιν Φέλντενερ (Jennyn Veldener).Pierre Van Bredael, in: Biographie Nationale Tome 2, p. 914-917 (γαλλικά) Δύο από τους αδελφούς του, οι Γιαν Πέιτερ φαν Μπρέντελ ο πρεσβύτερος και Γιόρις φαν Μπρέντελ έγιναν ζωγράφοι. Ο Αλεξάντερ εκπαιδεύτηκε από τον πατέρα του.Cattle Market in Antwerp  at the vads Έγινε "Δάσκαλος" στη Συντεχνία του Αγίου Λουκά της Αμβέρσας το 1685.Alexander van Bredael, Harbour Scene with View of a Town at Lempertz

Στις 11 Αυγούστου 1685 νυμφεύτηκε την Κορνέλια, θυγατέρα του ζωγράφου ιστορικών θεμάτων Χούμπερτ Σπόρκμανς. Απέκτησαν επτά παιδιά, από τα οποία ο Γιαν Φρανς Μπρέντελ έγινε ζωγράφος. Ανάμεσα στους μαθητές του συγκαταλέγονται ο γιος του Γιαν Φρανς και οι Πέιτερ Μπούσσοπ, Γιόχαν Μπάπτιστ Χόβερτς, Χουιέλμους φαν Ράιν και Πέτερ Σνάιερς.

Ο Αλεξάντερ φαν Μπρέντελ απεβίωσε στις 14 Ιουλίου 1720 στην Αμβέρσα.

Έργο
Ο Αλεξάντερ φαν Μπρέντελ ζωγράφισε πίνακες με ευρεία ποικιλία ρωπογραφικών θεμάτων, περιλαμβανομένων σκηνών αγοράς βοοειδών, ιταλικού ύφους τοπίων και σκηνών σε χωριά. Είναι πιθανόν ευρύτερα γνωστός για την απεικόνιση πανηγύρεων και λιτανειών που διεξάγονταν στη γενέτειρά του, Αμβέρσα. Οι σκηνές με ζωή στο χωριό θυμίζουν ανάλογους πίνακες του Ντάβιντ Τένιερς του νεότερου. Εμπνεύστηκε, επίσης, από άλλους Φλαμανδούς καλλιτέχνες. Για παράδειγμα, η σύνθεσή του Πανήγυρις στην Αμβέρσα αντλεί την έμπνευσή της από παρόμοιους πίνακες Φλαμανδών καλλιτεχνών, όπως οι Πίτερ φαν Ελστ και Εράσμους ντε Μπι.Une procession animée  at Musėe de Flandre Peter van Aelst, The Ommegang on the Meir in Antwerp, at Jean Moust

Ζωγράφισε πολλές σκηνές με αγορές βοοειδών, που του έδωσαν την ευκαιρία να καταδείξει την ικανότητά του να απεικονίζει σκηνές με μεγάλες ομάδες μορφών, καθώς και την ικανότητά του στην απεικόνιση ζώων. Ζωγράφισε ποικίλα τοπία σε ιταλικό ύφος, περιλαμβανομένων σκηνών σε λιμάνια, όπως η Σκηνή σε λιμάνι με άποψη κωμόπολης.Harbour Scene with View of a Town sold at Lempertz on 12 April 2012 in Cologne, lot 1316

Δημιούργησε σχέδια για εργαστήρια ταπισερί στο Αουντενάαρντε. Το 1698 καταγράφεται να προμηθεύει σχέδια για έξι ταπισερί με ρωπογραφίες που απεικονίζουν χωρικούς και αθίγγανους.Mengelmaren in: Biekorf. Jaargang 67. E. Vercruysse en Zoon, St.-Andries 1966, p. 117 Τα σχέδιά του για ταπισερι αναφέρονται ως σκηνές για ταπισερί του Τένιερς. Η αναφορά αυτή σχετίζεται με τους Φλαμανδούς καλλιτέχνες Ντάβιντ Τένιερς τον νεότερο και Ντάβιντ Τένιερς ΙΙΙ. Αν και δεν είναι δυνατό να συνδεθούν οι ταπισερί που είναι γνωστές ως ταπισερί Τένιερς, που υφάνθηκαν σε πολλά εργαστήρια της Φλάνδρας, με τα αντίστοιχα σχέδια αυτών των καλλιτεχνών, έχουν αποκληθεί έτσι από τις αρχές του 18ου αιώνα. Αλληλογραφία μεταξύ του εμπόρου Πίτερ φαν Φέρρεν και του Αλεξάντερ φαν Μπρέντελ το 1700 καθιστά σαφές ότι ο φαν Μπρέντελ σχεδίασε ορισμένες από τις ταπισερί Τένιερς''. Μια ταπισερί που απεικονίζει πωλητή ομματογυαλιών πωλήθηκε από τον οίκο "Christie’s" στις 5 Φεβρουαρίου 2003 στη Νέα Υόρκη. Είναι πιθανόν το τοπίο στην ταπισερί αυτή να έχει σχειαστεί από τον Πίτερ Σπίρινκς, ιδιαίτερα καθώς η συνεργασία Μπρέντελ - Σπίρινκς στη σχεδίαση ταπισερί Τένιερς αναφέρεται σε έγγραφα του 1707.Alexander van Bredael, An Oudenaarde Teniers Tapestry at Christie's

Παραπομπές

Εξωτερικοί σύνδεσμοι

Κατηγορία:Φλαμανδοί ζωγράφοι